Adamstownin kirkko

Adamstownin kirkko (engl. Adamstown Church) on Pitcairnsaaren ainoa kirkkorakennus, jota käyttävät seitsemännen päivän adventistit, joihin suurin osa saaren asukkaista kuuluu. Kirkolla on ollut merkittävä rooli myös uskonnon ulkopuolella. Sen edustalla sijaitsevaa kelloa on tapana soittaa huutaen samalla "Sail ho!", mikäli joku näki saarta lähestyvän laivan. Vuonna 1940 saarella säädettiin laki, jonka nojalla aiheettomista "Sail ho!" -huudoista rangaistaan sakolla. Kirkko on rakennettu vuonna 1954. Bounty Bible, saaren ensimmäisten asukkaiden mukanaan tuoma Raamattu, oli alun perin näytillä kirkossa, kunnes se siirrettiin Pitcairnsaarten museoon. Lähteet